సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్టీఆర్ ఫ్యాన్స్‌కి షాక్: అర్ధరాత్రి బొమ్మపడనట్టే!
స్టార్ హీరో సినిమా విడుదలవుతుందంటే అభిమానుల హడావిడి వేరుగా ఉంటుంది. అందరికంటే ముందుగా తామే సినిమా చూడాలని భావిస్తుంటారు. దానికి తగ్గట్లుగా చాలా కాలం పాటు బెనిఫిట్‌ షోల హవా నడిచింది.
TNN | Updated:
Sep 20, 2017, 06:26PM IST
స్టార్ హీరో సినిమా విడుదలవుతుందంటే అభిమానుల హడావిడి వేరుగా ఉంటుంది. అందరికంటే ముందుగా తామే సినిమా చూడాలని భావిస్తుంటారు. దానికి తగ్గట్లుగా చాలా కాలం పాటు బెనిఫిట్&zwnj; షోల హవా నడిచింది. అయితే ఈ బెనిఫిట్ షోల కారణంగా ఫ్యాన్స్&zwnj;ను కంట్రోల్ చేయలేకపోతున్న పోలీసులు పవన్ కల్యాణ్ 'కాటమరాయుడు' సినిమా దగ్గర నుండి కూడా అర్ధరాత్రి షోలను పర్మిషన్స్ ఇవ్వడం లేదు. ఈ మధ్యకాలంలో బడా హీరోల సినిమాలు చాలానే విడుదలయ్యాయి. కానీ ఏ ఒక్క సినిమాకు కూడా బెనిఫిట్ షోలు ప్రదర్శించడానికి అనుమతిని ఇవ్వలేదు.
బాలకృష్ణ 'పైసా వసూల్' సినిమా కూడా తెల్లవారు జామున 5 గంటలు దాటాకే షో పడింది. ఇప్పుడు ఎన్టీఆర్ ' జై లవకుశ ' సినిమాకు అదే పరిస్థితి ఎదురవుతుంది. ఈ సినిమా రేపు విడుదలవుతున్న నేపధ్యంలో ఈరోజు అర్ధరాత్రి ఎలా అయినా షో పడాల్సిందేనని అభిమానులు పట్టుబడుతున్నారు. కానీ పోలీసుల నుండి దీనికి కావల్సిన అనుమతిని పొందడంలో పంపిణీదారులు విఫలమయ్యారు. నైజాంలో దిల్ రాజు బెనిఫిట్ షో వేయడానికి ప్లాన్ చేశాడు. కానీ వర్కవుట్ కాలేదని సమాచారం.
హైదరాబాద్&zwnj;లో తెల్లవారు జామున 3 గంటలకు షో వేయడానికి ప్లాన్ చేస్తున్నారు. టికెట్లు కూడా అమ్ముడయినట్లు తెలుస్తోంది. కానీ ఇప్పటివరకు దానికి సంబంధించిన అనుమతి మాత్రం రాలేదు. డీసీపీ సెలవులో ఉండటంతో ఇన్ చార్జ్ డీసీపీ ఉదయం 5 దాటిన తరువాతే షో వేయాలని సూచిస్తున్నట్లు తెలుస్తోంది. సో.. జైలవకుశ బెనిఫిట్ షో లేనట్లే!